
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 358 


21 Μαΐου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημιώσεων για ακίνητα που 
απαλλοτριώνονται με την απόφαση 2545/12-6-97 
του Αναπληρωτή Περιφερειακού Διευθυντή Κα¬ 
βάλας για τη βελτίωση της χάραξης της Ε.0.69 
(Λιμένα Θάσου - Λιμενάρια) στο τμήμα από κόμβο 
προς Ραχώνι μέχρι τον κόμβο Όρμου Πρίνου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης ιδιοκτη¬ 
σίας των Ελπινίκης Χτίρας Γ. Κουκουβίνου και Λά¬ 
μπρου - Μιλτιάδου Δέλλα στην περιοχή «Ζάχαρη» 
του Δήμου Βόνιτσας (Ν. Αιτωλ/νίας)». 2 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
των Δήμων Χαλανδρίου - Βριλησσίων - Αγ. Παρα¬ 
σκευής για τη διάνοιξη της Ε.Ο. Σταυρού -Ελευσί¬ 
νας στη συμβολή της με την οδό Αττικής και Δουκ. 
Πλακεντίας σύμφωνα με τις ενδείξεις της πράξης 
αναλογισμού 32/94 -13/98. 3 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ,Κ. 2053 (1) 

Παρακατάθεση αποζημιώσεων για ακίνητα που απαλλοτριώ- 
νονται με την απόφαση 2545/12-6-97του Αναπληρωτή Πε¬ 
ριφερειακού Διευθυντή Καβάλας για τη βελτίωση της χά¬ 
ραξης της Ε.0.69 (Λιμένα Θάσου - Λιμενάρια) στο τμήμα 
από κόμβο προς Ραχώνι μέχρι τον κόμβο Όρμου Πρίνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΙΑΣ ΑΝΑΤ. ΜΑΚΕΔΟΝΙΑΣ ΘΡΑΚΗΣ 
Έχοντας υπόψη: 

1 .Τις διατάξεις των άρθρων 7 και 8 του Ν.Δ.797/71 «πε¬ 
ρί αναγκαστικών απαλλοτριώσεων» 


2. Τις διατάξεις του Ν. 1662/86 «Τοπική Αυτοδιοίκηση - 
Περιφερ. ανάπτυξη κ.λ.π.» όπως τροποποιήθηκαν και συ¬ 
μπληρώθηκαν με το Ν. 1832/89 

3. Τις διατάξεις του Ν.2503/97 «Διοίκηση οργάνωση, 
στελέχωση της Περιφέριας, ρύθμιση θεμάτων για την Το¬ 
πική Αυτοδιοίκηση και άλλες διατάξεις» 

4. Την απόφαση 2545/12-6-97 του Αναπληρωτή Περι- 
φερ. Διευθυντή Καβάλας (ΦΕΚ 577/97 τ. Δ’) με την οποία 
κηρύχθηκε η αναγκαστική απαλλοτρίωση του θέματος. 

5. Τον από 16-2-1999 πίνακα παρακατάθεσης αποζημιώ¬ 
σεων, όπως συχτάχθηκε από το Τμήμα Συγκ. Έργων (Γρα¬ 
φείο Καβάλας) σε εκτέλεση της απόφασης 10/1998 του 
Μονομελούς Πρωτοδικείου Καβάλας 

Ειδοποιούμε τα πρόσωπα που έχουν ή αξιώνουν 
εμπράγματα δικαιώματα στα ακίνητα που απαλλοτριώνο- 
νται με την απόφαση του θέματος, ότι η αποζημίωση των 
εκτάσεων και των επικειμένων τους, όπως σημειώνονται 
στο σχετικό κτηματολόγιο, έχει κατατεθεί στο Ταμείο 
Παρ/κών και Δανείων, Γ ραφείο Ν. Θάσου, σχετικά δε έχει 
εκδοθεί το γραμμάτιο 7851/28-4-98 για ποσόν 94.538.790 
δρχ. Η αποζημίωση θα αποδοθεί σ’ εκείνους που θα ανα- 
γνωρισθούν δικαιούχοι με την νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Καβάλα, 30 Απριλίου 1999 
Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

- 4 - 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης της έκτασης ιδιοκτησίας 
των Ελπινίκης χήρας Γ. Κουκουβίνου και Λάμπρου - 
Μιλτιάδου Δέλλα στην περιοχή «Ζάχαρη» του δήμου 
Βόνιτσας (Ν. Αιτωλ/νίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 29 του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α’70). 





3290 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2. Τις διατάξεις της παρ. 16 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α’ 124). 

3. Τις διατάξεις των άρθρων 1, 2, 9 και 11 του από 
17.7.1923 Ν. Δ/τος (Α’228) «Περί σχεδίων πόλεων κ.λ.π.» 
όπως μεταγενέστερα προποποιήθηκαν και συμπληρώθη¬ 
καν. 

4. Τις διατάξεις των άρθρων 6 (παρ. 1), 7,8,9, και 16 του 
Ν. 1577/1985 «Γενικός Οικοδομικός Κανονισμός» (Α’210) 
όπως τροποποιήθηκαν με το άρθρο 13 (παρ. 1,2,3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων» Ελλάδας (ΟΚΧΕ) και άλλες σχετικές διατά¬ 
ξεις» (ΑΊ41) και το άρθρο 1 (παρ.3,4) του Ν.1772/1988 
«Τροποποίηση διατάξεων του Ν. 1577/1985 «ΓΟΚ» και άλ¬ 
λες σχετικές διατάξεις» (Α'91). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά» (ΑΊ37) που προστέθηκε με το 
άρθρο 27 το υ Ν. 2081 /1992 (Α’ 154) και αντιστάθηκε με την 
παρ.2α του άρθρου 1 του Ν. 2469/1997 (Α’38). 

6. Την 21763/4343/11-7-1997 απόφαση του Υπουργού 
Περιβάλλοντος Χωροταξίας και Δημοσίων Έργων «Χω- 
ροθέτηση και οικιστική καταλληλότητα της έκτασης ιδιο¬ 
κτησίας Ελπινίκης χήρας Γ. Κουκουβίνου, Δημητρούλας 
Κων/νου Παπακώστα και Λάμπρου - Μιλτιάδου Δέλλα 
στην περιοχή «Ζάχαρη» του δήμου Βόνιτσας (Ν.Αιτ/νίας) 
«(Δ’682)», όπως τροποποιήθηκε με την 9891/2081/7-4- 
1998 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων «Τροποποίηση της 21763/ 
4343/11-7-1997 απόφασης του Υπουργού Περιβάλλο¬ 
ντος Χωροταξίας και Δημοσίων Έργων «Χωροθέτηση και 
οικιστική καταλληλότητα της έκτασης ιδιοκτησίας Ελπινί¬ 
κης χήρας Γ. Κουκουβίνου, Δημητρούλας Κων/νου Παπα¬ 
κώστα και Λάμπρου - Μιλτιάδου Δέλλα, στην περιοχή «Ζά¬ 
χαρη» του δήμου Βόνιτσας (ν.Αιτωλ/νίας) (Δ’682) (Δ275). 

7. Την 18675/706/19.2.1988, απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων 
Έργων «Έγκριση γενικού πολεοδομικού σχεδίου του οι¬ 
κισμού Βόνιτσας του Δήμου Βόνιτσας (Ν. Αιτωλ/νίας) (Δ' 
231), όπως τροποποιήθηκε με την 106790/30/24.1.1997 
απόφαση του Υπουργού Περιβάλλοντος, Χωροταξίας και 
Δημοσίων Έργων «Τροποποίηση γενικού πολεοδομικού 
σχεδίου του οικισμού Βόνιτσας του Δήμου Βόνιτσας (Ν. 
Αιτωλ/νίας)» (Δ. 34). 

8. Την 32239/5356/15.6.1994 απόφαση του Υπουργού 
Περιβάλλοντος Χωροταξίας και Δημοσίων Έργων 
«Έγκριση περιβαλλοντικών όρων για την οικιστική αξιο¬ 
ποίηση ιδιωτικής έκτασης εμβαδού 57671 στρεμ. με δυ¬ 
ναμικότητα πληθυσμού 500 ατόμων που βρίσκεται στην 
θέση «Ζάχαρη» στα Νότια σύνορα του οικισμού Βόνιτσας 
νομού Αιτ/νίας ιδιοκτησία των Λάμπρου Θ. Δέλλα Δ. Πα¬ 
πακώστα και Ε. Κουκουβίνου. 

9. Τις 116/1995 και 69/1998 γνωμοδοτήσεις του δημοτι¬ 
κού συμβουλίου Βόνιτσας (Ν. Αιτ/νίας). 

10. Τις 124/συν. 21/8.6.1995 και 117/συΝ. 14/11.6.1998 
γνωμοδοτήσεις του Κεντρικού Συμβουλίου Χωροταξίας 
Οικισμού και Περιβάλλοντος. 

11. Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού του οικείου ΟΤΑ. 

12. Τις 614/1995 και 73/1999 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 


Άρθρο 1 

Εγκρίνεταιτο πολεοδομικό σχέδιο της έκτασης ιδιοκτη¬ 
σίας Ελπινίκης χήρας Γ. Κουκουβίνου και Λάμπρου - Μιλ- 
τιάδου Δέλλα στην περιοχή «Ζάχαρη» του δήμου Βόνι¬ 
τσας (Ν. Αιτ/νίας) με τον καθορισμό οικοδομησίων χώ¬ 
ρων, οδών, πεζοδρόμων, κοινοχρήστων χώρων, 
κοινοχρήστων χών - παιδικών χαρών, χώρων πλατείας, 
χώρου άθλησης, στάθμευσης αυτοκινήτων και χώρου Δη¬ 
μοτικού σχολείου - Νηπιαγωγείου όπως οι ρυθμίσεις φαί¬ 
νονται στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 6776/1999 πράξη του 
και που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο 
πολεδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Αρθρο 3 

Στους οικοδομήσιμους χώρους που χαρακτηρίζονται 
στο διάγραμμα του άρθρου 1 με στοιχεία Γ.Κ. επιτρέπο¬ 
νται οι χρήσεις γενικής κατοικίας όπως προσδιορίζονται 
από το άρθρο 3 του από 23.2.1987 Π. Δ/τος (Δ' 166). 

Στους λοιπούς οικοδομήσιμους χώρους επιτρέπονται 
οι χρήσεις αμιγούς κατοικίας όπως προσδιορίζονται από 
το άρθρο 2 του παραπάνω Π. Δ/τος. 

Άρθρο 4 

Στο πρόσωπο των οικοπέδων οικοδομήμένων ή μη, που 
βρίσκονται στην περιοχή της οποίας εγκρίνεται το πολεο¬ 
δομικό σχέδιο επιβάλλεται προκήπιο πλάτους τριών (3), 
τεσσάρων (4) και έξι (6) μέτρων, όπως φαίνεται στο διά¬ 
γραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, ορί¬ 
ζονται κατά τομείς I και II όπως φαίνονται στο διάγραμμα 
του άρθρου 1 ως εξής: 

Α) Τομέας!. 

1. Ελάχιστο πρόσωπο: δεκατέσσερα (14) μ. 

Ελάχιστο εμβαδόν: πεντακόσια (500) τ.μ. 

2. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

3. Συντελεστής δόμησης: επτά δέκατα (0,7). 

4. Μέγιστο επιτρεπόμενο ύψος των κτιρίων: εννέα (9) 
μέτρα, συμπεριλαμβανομένης και της κεραμοσκεπούς 
στέγης, η κατασκευή της οποίας είναι υποχρεωτική. 

Β) Τομέας II. 

1. Ελάχιστο πρόσωπο: δεκατέσσερα (14) μ. 

Ελάχιστο εμβαδόν: πεντακόσια (500) τ.μ. 

2. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

3. Συντελεστής δόμησης: πέντε δέκατα (0,5). 

4. Μέγιστο επιτρεπόμενο ύψος των κτιρίων: εννέα (9) 
μέτρα, συμπεριλαμβανομένης και της κεραμοσκεπούς 
στέγης, η κατασκευή της οποίας είναι υποχρεωτική. 

Γ) Για τον χώρο Δημοτικού - Νηπιαγωγείου που καθορί¬ 
ζεται με το άρθρο 1 του παρόντος ισχύουν οι παρακάτω 
όροι και περιορισμοί δόμησης: 

1. Μέγιστο ποσοστό κάλυψης: τριάντα τοις εκατό (30%) 
της επιφάνειας τους. 

2. Συντελεστής δόμησης: τρία δέκατα (0,3) 

3. Μέγιστο επιτρεπόμενο ύψος των κτιρίων: πέντε (5) 
μέτρα. 

4. Τα ανεγερθησόμενα κτίρια πρέπει να απέχουν από τά 
όρια του χώρου τουλάχιστον πέντε (5) μέτρα. 

Δ) Επιπλέον των ανωτέρω για τους τομείς I και II ισχύουν 
τα κάτωθι: 

1. Δεν επιτρέπεται η κατασκευή κτιρίων επί υποστηλω- 
μάτων (ρίΙοΐίδ). 

2. Στο μέγιστο επιτρεπόμενο ύψος των κτιρίων συμπε- 
ριλαμβάνεται εκτός από την κεραμοσκεπή στέγη και όλες 
οι τυχόν κατασκευές που τοποθετούνται στον χώρο αυ¬ 
τής (ηλιακοί συλλέκτες, δεξαμενές νερού), οι οποίες δεν 
πρέπει να είναι ορατές από τον περιβάλλοντα χώρο. 

3. Δεν επιτρέπεται το συμπαγές τμήμα περίφραξης να 
υπερβαίνει το ύψος των 0,80 μέτρων. 

4. Κατά την κατασκευή των έργων πρέπει να τηρηθούν 
οι όροι και περιορισμοί της 32239/5356/15.6.1994 από¬ 
φασης του Υπουργού Περιβάλλοντος Χωροταξίας και 
Δημοσίων Έργων (Έγκριση Περιβαλλοντικών Όρων....). 

5. Πριν από την έκδοση των οικοδομικών αδειών απαι¬ 
τείται η έγκριση της σχετικής αρχιτεκτονικής μελέτες από 
την δευτεροβάθμια Επιτροπή Πολεοδομικού και Αρχιτε¬ 
κτονικού Ελέγχου. 


6. Για τη χορήγηση αδείας εκσκαφών εφαρμόζονται οι 
διατάξεις της παρ. 10 της 21763/4343/11.7.1997 απόφα¬ 
σης του Υπουργού Περιβάλλοντος Χωροταξίας και Δημο¬ 
σίων Έργων (Χωροθέτηση και Οικιστική καταλληλότη¬ 
τα...) (Δ 682). 

7. Εάν τα έργα υποδομής ολοκληρωθούν πριν τεθεί σε 
λειτουργία το σύστημα βιολογικού καθαρισμού του δή¬ 
μου Βόνιτσας είναι απαραίτητη η εξασφάλιση λειτουρ¬ 
γίας εγκατάστασης βιολογικού καθαρισμού για τον οικι¬ 
σμό με την τήρηση των σχετικών ισχυουσών διατάξεων. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΝΑΚΟΙΝΩΣΕΙΣ 

Αριθ. Δ12/0/33009 (3) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο των Δή¬ 
μων Χαλανδρίου - Βριλησσίων - Αγ. Παρασκευής για 
τη διάνοιξη της Ε.Ο. Σταυρού - Ελευσίνας στη συμβο¬ 
λή της με την οδό Αττικής και Δουκ. Πλακεντίας σύμ¬ 
φωνα με τις ενδείξεις της πράξης αναλογισμού 32/94- 
13/98. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλε¬ 
ων, κωμών κ.λπ.» (ΦΕΚ 228 Α'/23) και του άρθρου 5 του Ν. 
653/77 (ΦΕΚ214 Α ). 

2. Τις διατάξεις του Ν .Δ/τος 797/71 «Περί αναγκαστικών 
απαλλοτριώσεων» (ΦΕΚ 1Α/71). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1./24.8.89 ΦΕΚ 666 Β'. 

5. Τις διατάξεις του Π .Δ. 69/88 (ΦΕΚ 28Α) «Περί Οργανι¬ 
σμού Γ.Γ.Δ.Ε. του ΥΠΕΧΩΔΕ. 

6. Τον πίνακα υπολογισμού - παρακατάθεσης της απο¬ 


ζημίωσης με ημερομηνία 22.4.1999 που συντάχθηκε με 
βάση την απόφαση 10749/1996 του Εφετείου Αθηνών για 
ακίνητα που ρυμοτομήθηκαν για τη διάνοιξη τη Ε.Ο. Σταυ¬ 
ρού - Ελευσίνας στη συμβολή της με την οδό Αττικής και 
Δουκ. Πλακεντίας στους Δήμους Χαλανδρίου, Βριλησ- 
σίων και Αγ. Παρασκευής σύμφωνα με τις ενδείξεις της 
πράξης αναλογισμού 32/94 -13/98, ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρ¬ 
θρου 5 του Ν. 653/77 ότι η αποζημίωση για τα ακίνητα αυ¬ 
τά έχει κατατεθεί στο Ταμείο Παρακαταθηκών και Δανεί¬ 
ων, ύρτερα από τον συμψηφισμό δικαιωμάτων και υπο¬ 
χρεώσεων που προβλέπει το άρθρο 6 του Ν. 5269/31 με 
την έκδοση του γραμματίου παρακαταθήκης Ν. 4728/ 
29.4.99 για συνολικό ποσό 12.175.000. 

Η παρακατάθεση της αποζημίωσης έγινε και θα κατα¬ 
βληθεί στα πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μάίου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



